**12. Pronssikäärme ja Mooseksen synti -** 4. Moos. 20, 21 – **Hepr. 12:1b-2a**

**Johdanto:** Israelin kansallakin oli yhden sortin maastojuoksukisa. Siinä kisassa ei taisteltu aikaa vastaan, eikä toisia vastaan, vaan tavoitteena oli päästä Egyptistä Luvattuun maahan. Vaikka matkalla oli monenlaista maastoa, monenlaisia haasteita ja epäonnistumisiakin, he pääsivät aivan sinne Luvatun maan rajoille, koska heillä oli paras mahdollinen valmentaja, itse Jumala. Mutta kun he aivan viime metreillä he eivät luottaneet Jumalaan, eivätkä lähteneet ottamaan Luvattua maata haltuunsa, he joutuivat vielä sakkokierrokselle. He joutuivat vaeltamaan erämaassa vielä 40 vuotta - **opettelemaan luottamaan Jumalaan ja hänen huolenpitoonsa.**

**Kuva 1**

Kerran kun heille tuli este vastaan, viholliset hyökkäsivät kimppuun, niin hei, ei kerrotakaan, että israelilaiset olisivat valittaneet ja halunneet palata Egyptiin, vaan he kääntyivät Jumalan puoleen ja sanoivat: **4. Moos. 21:2.** Hehän siis tunnustivat, että ilman Jumalaa he eivät pärjää. Kun he lähtivät sotaan Jumalan kanssa ja Jumala antoi heille voiton. **He saivat nähdä ja kokea, kuinka taistelut voitetaan yksin Jumalan avulla. Elämä ei siis ollut pelkkää taistelua ja valitusta, vaan paljon myös voittoja, iloa ja kiitosta. Kun Heidän katseensa ja luottamuksena oli Jumalassa, he selvisivät eteenpäin.**

Minua ja sinuakin kehotetaan tekemään niin: **Hepr. 12:1b-2a.** (**”KARTTA, jossa taivas ja matkan haasteita”)** Me juoksemme oman elämämme kilpailua ja maali on taivaassa. Kun pidämme katseen Jeesuksessa, uskomme häneen, pääsemme varmasti perille. Kanssakilpailijat, toiset Jeesuksen uskovat, ovat rohkaisuksi meille, mutta Jeesus on se, joka uskon meille lahjoittanut ja tekee sen täydelliseksi, eli vie meidät taivaaseen, jolloin uskomme muuttuu näkemiseksi, saamme nähdä Jeesuksen ja taivaan.

**Toisinaan tämä matkanteko on kevyttä ja mukavaa, mutta joskus sinäkin joudut elämässäsi taisteluihin.** Elämässä tulee vastaan vaikeita asioita, jotka tuntuvat esteiltä päästä eteenpäin. Se voi olla sairaus, joku ongelma, riita ystävän kanssa, läheisen kuolema tai kokemus, ettet osaa jotain etkä kelpaa mihinkään tai vaikka joku synti, joka lamaannuttaa sinut. Itse sinä et jaksa, etkä pysty voittamaan näitä vaikeuksia, mutta Jumalan avulla sinä saat ajallaan voiton taisteluista. Jumalan on suurempi kuin mitkään vaikeudet, sen tähden saat aina seistä Voittajan joukoissa!

**Kuva 2**

Vaikka israelilaiset olivat varmasti kiitollisia Jumalalle taistelun voitosta, ei mennyt aikaakaan, kun jälleen alkoi valitus: **4. Moos. 21:5** Aina samaa kurjaa ruokaa, ei koskaan mitään uutta ja parempaa. Heillä oli kaikkea, mitä tarvitsivat, mutta se ei kelvannut eikä riittänyt, pitäisi saada parempaa.

**Sellaisia me ollaan kaikki vai mitä?** Unohdetaan nopeasti se, mitä Jumala on meille antanut ja meidän hyväksi tehnyt! Tai se, mitä Jumala on meille antanut, ei riitä eikä kelpaa. **(LAHJApuhelimen kuva**) Jos saisimme lahjaksi joltain rikkaalta, vaikka uuden älypuhelimen kaikilla hienouksilla, olisimmeko kiitollisia siitä? Mä luulen, että joku heti valittaisi, että mä sain mustan, vaikka oisin halunnut valkoisen. Tai tää on samsung, vaikka mä olisin halunnut iPhonen. Mä kyllä tartten älypuhelimen, mutten tällaista. Mikään ei riitä, eikä kelpaa meille.

Samoin se on Jumalan Sanan kanssa. Oletko joskus miettinyt, että miksi pitää aina lukea tai kuunnella Raamattua? Se on tylsää tai en ymmärrä siitä kuitenkaan kaikkea. Eikö jotain hienompaa vois olla välillä. Tai miksi aina uudestaan ja uudestaan puhutaan siitä, että Jeesus antaa synnit anteeksi. Kylä mä oon sen jo kuullut. Valittamisen aiheita meillä riittää; aina pitäis olla jotain enemmän ja meidän mielestämme parempaa.

**Kuva 3**

Jumalan rakkaus ei loppunut Israelin kansan valittavia ihmisiä kohtaan. Eikä se lopu sinuakaan kohtaan. Jumala kuitenkin salli jotain hirveää tapahtua kansalleen. Hän lähetti myrkkykäärmeitä. Niitä oli kaikkialla ja monet kuolivat niiden puremiin. Ihmiset olivat peloissaan. **Mutta he myös ymmärsivät jotain: jae 7** Vasta ne myrkkykäärmeet auttoivat heitä näkemään syntinsä, sen että he toimivat väärin valittaessaan. He tunnustivat syntinsä ja he pyysivät, että Jumala ottaisi käärmeet pois. Suostuiko Jumala heidän pyyntöönsä? Ei. **Jumala kyllä auttoi heitä, mutta ei niin kuin he olisivat tahtoneet: jae 8** Jumala olisi voinut hävittää käärmeet, mutta hän ei tehnyt niin. Sen sijaan hän antoi avun käärmeen myrkkyä vastaan.

Miksi Jumala ei poista pahuutta täältä maan päältä, vaikka me tahdottais? Kuka meistä jäis jäljelle? Ei kukaan. Jumala on kuitenkin antanut jo lääkkeen syntiin, ettei siihen tartte kuolla eikä sen kahleisiin jäädä, eli Jeesuksen, pelastajan.

**Kuva 4**

Mooses teki, niin kuin Jumala käski; teki pronssista käärmeen tangon päähän ja kertoi kaikille, että jokainen, joka siihen katsoo, jää eloon, paranee siitä käärmeen myrkystä. Miltä se kansasta kuulosti? Oliko ne innoissaan ja katsoi heti pronssikäärmettä? Raamattu ei kerro heidän kommenteistaan tai tunteistaan, mutta luulen, että osa sanoi: En minä ainakaan sellaiseen usko. Hullu juttu, katsoa nyt johonkin kepin päässä olevaan käärmeeseen, niitähän on jo elävinäkin täällä ihan tarpeeksi. Minä olen jo rukoillut ja tehnyt sitä ja tätä, eikä mikään auta, miksi käärme kepin päässä muka auttaisi**. Joidenkin sydämessä sen sijaan syttyi toivo**. He uskoivat Jumalan lupaukseen paranemisesta ja eloon jäämisestä ja katsoivat pronssikäärmettä. **Mitä heille silloin tapahtui?** – he parantuivat ja jäivät eloon!

**Kuka raamatunhenkilö myös korotettiin kepin päähän?**

**Essi ja Elmeri**

**Kuva 5**

**(Risti) Jeesus lyötiin kiinni ristin muotoiseen puuhun, jotta jokainen, joka tarvitsee lääkettä synninmyrkkyä vastaan, eli syntien anteeksiantamusta, saisi sitä**. Se totuus ei muutu, tänäänkin, jokainen, joka uskoo Jeesukseen, saa syntinsä anteeksi. Vaikka se on monista aivan hullujuttu, se on ainoa mahdollisuus saada anteeksi Jumalalta. Jeesus ei vain kuollut vaan nousi kuolleista ja elää. Jos sitä et ole vielä saanut syntejäsi anteeksi, voit rukoilla, vaikka näin…

**Mitäs meitä kehotettiin tekemään, kun juoksennellaan kohti taivasta?** **Hepr. 12:1b-2a**. Suuntaa katse Jeesukseen, usko, että vain hän voi sinua auttaa ja viedä voittajana perille taivaaseen. Jotta näin voi tapahtua, sä tarvitset siihen Raamattua, jonka kautta Jumala sulle puhuu. Sen kautta uskosi Häneen voi kasvaa. Vaikka se joskus tuntuu tylsältä ja samalta vanhalta tekstiltä, Jumala on luvannut, että Raamatun lukeminen ei oo koskaan turhaan. Me tarvitaan uudestaan ja uudestaan kuulla se ilosanoma, että meidän syntimme on anteeksiannettu. Raamattu on sun elämän paras opas, se näyttää tien perille Taivaaseen. Se myös ravitsee ja rohkaisee sinua, jotta saat voimaa ja iloa elämäsi taivallukseen.

Kun Israelin kansa luotti Jumalaan, he lopulta pääsivät perille Luvattuun maahan. Matka ei ollut helppo, mutta se kannatti. **Mutta mites Mooses?** Hän johti kansaa ja kesti niiden valitukset ja vaikerrukset. Toimiko hän koskaan vastoin Jumalan tahtoa? Katsotaanpa…

**Kuva 6**

Vähän ennen pronssikäärme-tapausta, kansa oli jälleen tilanteessa, ettei heillä ollut vettä ja kansa valitti Moosekselle ja Aaronille. Mooses jätti asian Jumalan ratkaistavaksi ja **Jumala antoi ohjeistuksen: jae 8** Kansahan oli ollut aiemminkin tilanteessa, jossa puuttui vettä ja silloin Jumala käski Mooseksen lyödä kalliota, jotta sieltä tuli vettä. Mutta mitä Jumala nyt käski tehdä? Nyt riitti puhuminen.

**Kuva 8**

**Sen sijaan, että Mooses olisi puhunut kalliolle, hän puhui kansalle.** Ja vielä aika vihaisesti **jae10b**. Unohtiko Mooses, että kenen tehtävä on antaa vettä? Hänhän kysyi, että meidänkö muka pitäis antaa vettä. Eihän Mooses itse pysty mitään vettä antamaan, vain Jumala voi sen tehdä**. Mitäs Mooses teki kalliolle?** – löi kahdesti. Oliko se niin kuin Jumala käski? Ei. **Hän toimi vastoin Jumalan antamia ohjeita. Hän teki syntiä sanoin ja teoin.**

Mooses, joka oli Jumalan valitsema kansan johtaja, Jumalaan uskova ihminen, teki syntiä. Ihan samanlainen kuin minä ja sinä. Ei meistä, ketkä Jeesukseen uskotaan, tule koskaan täydellisiä ja hyviä ihmisiä täällä elämässä. Joka päivä meidän tukee Jumalan voimassa taistella syntiä vastaan. Opetella sanomaan ei, sille mikä on Jumalan tahdon vastaista. Itse me ei siihen pystytä, mutta Jumala tahtoo sinua auttaa. Joka päivä saamme tunnustaa Jeesukselle syntimme ja uskoa ne anteeksi annetuiksi. Elämme Jumalan rakkauden varassa, tarvitsemme Jeesusta joka hetki.

**Mutta tuliko kalliosta vettä, kun Mooses löi sitä?**

**Kuva 9**

Tuli. Mooseksen synti ei estänyt Jumalaa toimimasta ja tuomasta elämää kansalle, joka oli kuolemassa janoon. Jumala osoitti rakkautensa kansalle Mooseksesta huolimatta ja antoi vettä.

Sinun syntisi, virheesi ja epäonnistumisesi eivät ole este Jumalan toiminnalle.Jumala toimii meistä huolimatta. Vaikka minä usein epäonnistun, kun yritän opettaa teille Raamattua, ja olen usein huono esimerkki Jumalan tahdon mukaan elämisestä, ja tarvitsen paljon anteeksiantamusta, uskon, että Jumala puhuu sulle silti tämän Raamatun sanan kautta.

Mooses oli se, joka toimi väärin, mutta veljensä Aaron oli myös tietoinen Jumalan tahdosta ja siten osallinen Mooseksen syntiin. **Rakastiko Jumala heitä vielä?** Kyllä. Mutta Jumala ei todellakaan pitänyt siitä, mitä he tekivät ja Jumala sanoi, ettei kumpikaan heistä pääse Jumalan lupaamaan maahan, minne he olivat vaeltaneet jo lähes 40vuotta. Aaron kuolikin aika pian tuon jälkeen. Mooses sai elää pitempään; hän sai nähdä sen Luvatun maan kauempaa, vuorelta katsellessaan, mutta Jumala valitsi Joosua-nimisen miehen johtamaan kansan perille siihen maahan.

Vaikka Mooses ei päässyt Jumalan lupaamaan maahan syntinsä tähden, hän uskoi Jeesukseen, sai syntinsä anteeksi ja pääsi Jumalan luo Taivaaseen. Sinne sinäkin olet matkalla, kun uskot Jeesukseen. Se ei ole kiinni sinun teoistasi, vaan se on Jumalan lahja sinulle. Siinä on koko meidän uskon elämämme salaisuus. Me ollaan itse heikkoja ja syntisiä, mutta Jeesus meidät pelastaa taivaaseen. Eikä tässä elämässäkään mikään voi erottaa sinua Jeesuksen rakkaudesta. Joten kuljetaan rohkeasti tätä elämää eteenpäin Jeesuksen kanssa, ihan niin kuin tämä raamatunkohta meitä kehottaa: **Hepr. 12:1b-2a.** Tuli vastaan mitä vaan, Jeesus on apumme ja pelastajamme! Ja taivaassa me kerran juhlitaan voittajina yhdessä, sinä, minä, Jeesus ja lukuisat muut ystävät kaikkialta maailmasta.

**Lauseissa virheitä – ympyröi virhe ja kirjoita oikeat sanat viivalle**

1. Israelin kansa joutui vaeltamaan suuressa kaupungissa 40 vuotta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kun viholliset hyökkäsivät kimppuun, he kääntyivät epäjumalan puoleen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Israelilaiset valittivat, että aina heillä on vaan samaa musiikkia kuunneltavana.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Jumala lähetti kansan keskuuteen krokotiilejä.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Jumala käski Mooseksen tehdä pronssisen koiran ja panna se narun päähän.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. He, jotka katsoivat pronssikäärmettä, sairastuivat pahemmin.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kun Israelilaiset luottivat itseensä, he pääsivät lopulta Luvattuun maahan.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Mooses ei tehnyt koskaan syntiä.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Vaikka Mooses teki vastoin Jumalan tahtoa, Aaron antoi heille vettä kalliosta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Mooses ei päässyt Espanjaan, mutta pääsi Luvattuun maahan.

**3. Vastaa omin sanoin:**

1. Miten sinä voit katsoa Jeesukseen; mitä se tarkoittaa?

2. Mitkä asiat auttavat sinua, että uskosi Jeesuksen saa kasvaa ja selviät kaikista vaikeistakin asioista, mitä elämässä tulee vastaan?

**Essi ja Elmeri Pronssikäärme ja Mooseksen synti**

* **Ennen opetusta**

Essi: Hei Elmeri, miten meni ne juoksukisat, mihin sä osallistuit?

**Elmeri: Mukavasti ne meni, mut ne oli ihan kummalliset kisat. En oo aiemmin moisista kisoista ees kuullut.**

Essi: No, kuinka niin?

**Elmeri: Ne oli metsäpolulla ja siellä oli matkanvarrella vaikka mitä esteitä, mitä piti ylittää ja tehtäviä mitä piti tehdä, jotta pääsi eteenpäin.**

Essi: Kuulostaa mukavalta, kerro lisää.

**Elmeri: Siellä oli vesiesteitä, minkä yli piti päästä kastumatta, välillä piti taas kantaa vettä joesta pulloihin ja yhdessä kohdassa piti taistella pehmomiekalla nyrkkeilysäkkiä vastaan. Arvaapa miten niistä selvisi parhaiten?**

Essi: Varmaan jos oli oikein nopea ja taitava, niin ne pärjäsi hyvin.

**Elmeri: Ei, vaan kaikki, jotka tajus katsella kohti taivasta, ne pärjäsi.**

Essi: Häh, miten niin?

**Elmeri: Sinne juoksupolun ylle oli laitettu ohjeita, ja jos niitä seurasi niin pärjäsi hyvin. Mut jos yksikseen yritti pärjäillä, niin meni paljon heikommin.**

Essi: Mut samaan aikaan on täytynyt kuitenkin pystyä seurailemaan mihin astuu, ettei oo kompastellut. Jalat maassa ja katse taivaassa – siinäpä hyvä neuvo.

**Elmeri: Joo! Mut viimeinen este tuntui pahimmalta, aivan ylivoimaiselta. Se oli sellainen järjettömän iso rotko, minkä yli piti päästä. Mä meinasin jo luovuttaa, että en pääse maaliin ollenkaan.**

Essi: No, miten sä siitä sit lopulta kuitenkin selvisit?

**Elmeri: Aikani mietin ja pohdin, kunnes muistin jälleen kohottaa katseeni ja katsoa ohjeita. Siellä sanottiin, että huuda apua, niin sut kannetaan sen rotkon yli.**

Essi: Tuo oli kyllä ihan paras ohje! Pärjäät, kun pyydät apua, omin voimin et perille pääse.

**Elmeri: Jeps, ja minäkin pääsin maalin ja kaikki maaliin tulleet kruunattiin voittajiksi.**

Essi: Olipa siinä huikea kisa! Mut mä kaipaisin omassa elämässäkin tuollaisia ohjeita, miten selvitä kaikista haasteista voittajana ja jos huutais apua, niin joku kantais yli rotkojen.

**Elmeri: Kyllä mullekin sellainen kelpais! Mutta eikös mekin saada apu, kun pidetään katseemme kiinnitettynä taivaaseen ja pyydetään apua?**

Essi: Saat kyllä vähän selittää, mitä tuo ajatuksesi oikein meinaa, mut kuunnellaan eka mitä Jumala sanansa kautta meille puhuu.

**Essi ja Elmeri Pronssikäärme ja Mooseksen synti**

* **opetuksen jälkeen**

**Elmeri: Täh? Ei kai nyt ketään ihmistä oo kepin päähän kiinnitetty?**

Essi: Hmm. En nyt yhtäkkiä keksi minäkään. Mutta hullultahan se tuntuis, jos niin tehtäis, ja siihen katsomalla saisi avun.

**Elmeri: Hmm. Hei, mutta nyt mä taidan tietää, ketä siinä tarkoitetaan. Se keppi ei ollut mikä tahansa keppi, vaan se oli ristinmuotoinen puu.**

Essi: No niinpä tietysti. Jeesushan se tietenkin, mut mitä kuunnellaan, mitä hänestä nyt kerrotaan.

**Essi ja Elmeri Pronssikäärme ja Mooseksen synti**

* **opetuksen jälkeen**

Essi: Hei, nyt mä ymmärsin, mitä sä tarkoitit sillä, että meidänkin tulee katsoa taivasta kohti, niin sieltä meille tulee apu! Meidän tulee katsoa Jeesukseen, eli uskoa Häneen.

**Elmeri: Hyvä sä! Mut meidän elämämme taitaa muutenkin olla kuin ne mun maastojuoksukisat.**

Essi: Joo, maasto vaihtelee ja matkanvarrella tulee vastaan monenlaisia esteitä ja tehtäviä, mistä täytyy selvitä eteenpäin.

**Elmeri: Itsekseen me ei niistä selvitä, mutta Jumala antoi meille todellisen avun, Jeesuksen. Eikä kukaan muu voi viedä meitä perille taivaaseen kuin Jeesus.**

Essi: Mä jäin erityisesti miettimään sitä, kuinka sä huusit apua ja sinut kannettiin sen viimeisen rotkon yli sinne maaliin. Samalla tavallahan Jeesus kantaa meidät taivaaseen, kun me on pyydetty häntä meidän pelastajaksemme.

**Elmeri: Vau, mikä ajatus! Juuri noinhan se menee. Ja taivaassa me kerran yhdessä riemuitaan, kun ollaan voittajina perillä. Mahtavaa!**

Essi: Hih, saadaankohan me jonkunlaiset voittajan pokaalit tai voitonseppeleet vai kenties voittajan kruunut, vai mitä?

**Elmeri: Enpä tiedä, mutta juhlat on varmasti mahtavat ja parasta on, kun saa nähdä Jeesuksen!**

Essi: Mut nyt on aika vielä elää rohkeasti tätä elämää ja iloita siitä, mitä täällä saamme nähdä ja kokea.

**Elmeri: Jeps, ja tämä elämä on kyllä mielenkiintoista seikkailua, kun sitä saa elää Jeesuksen kanssa. Vähän jännittääkin, mitä kaikkea on edessäpäin.**

Essi: Niinpä! Mut tulipa vastaan mitä vaan, Jeesus on voimamme, viisautemme, ilomme turvamme… Hän on ihan kaikki, mitä tarvitsemme.

**Elmeri: Onneksi meillä on paras opaskirjakin, Raamattu, jota saamme lukea. Sen kautta Jumala ohjaa, ruokkii ja rohkaisee meitä elämän seikkailuissa.**

Essi: Ja pala kerrallaan me opimme myös tuntemaan Jeesustakin paremmin, ja sitä myöten uskomme Häneen vahvistuu.

**Elmeri: Kun pidetään jalat maassa ja katse Jeesuksessa, on hyvä juoksennella tämän elämän halki perille taivaaseen.**

Essi: Onneksi meillä on myös parhaita mahdollisia juoksutovereita, kuten sinä Elmeri!

**Elmeri: Ja sinä Essi! Yhdessä on parasta kulkea eteenpäin!**